polyglot-tagger/wikipedia-language-snippets-filtered huggingface dataset:
20 మార్చి 2017 నాటికి , ఐడియా, వొడాఫోన్ ఇండియా రెండు సంస్థల విలీనానికి తమ యాజమాన్యాలు ఆమోదం తెలిపినట్లు ప్రకటించాయి. ఈ విలీనానికి జూలై 2018 లో టెలికమ్యూనికేషన్ విభాగం నుండి అనుమతి లభించింది. ఆగష్టు 30, 2018 న, నేషనల్ కంపెనీ లా ట్రిబ్యునల్ వోడాఫోన్ ఐడియా విలీనానికి తుది ఆమోదం ఇచ్చింది. ఈ విలీనం 31 ఆగస్టు 2018 కి పూర్తయిన, కొత్తగా విలీనం చేయబడిన సంస్థకు వోడాఫోన్ ఐడియా లిమిటెడ్ అని పేరు పెట్టారు. ఈ విలీనం ద్వారా భారతదేశంలో అధిక వినియోగదారులు, ఆదాయం కలిగిన అతిపెద్ద టెలికం సంస్థ ఏర్పడింది . ఒప్పందం యొక్క నిబంధనల ప్రకారం, వొడాఫోన్ గ్రూప్ సంయుక్త సంస్థలో 45.2% వాటా, ఆదిత్య బిర్లా గ్రూప్ 26% కలిగి ఉండి మిగిలిన వాటాలను ప్రజలకు విడుదల చేశారు.
వోడాఫోన్ ఐడియా మార్చిలో ముంబై, ఢిల్లీలో నెట్‌వర్క్ సామర్థ్యాన్నిపెంచడానికి భారీ , చిన్న కణాలు, సైట్లు వంటి సాంకేతిక పరిజ్ఞానాన్ని అమలు చేసింది. సంస్థ ఆధునీకరణలో భాగంగా, చర్చి గేట్, ప్రభాదేవి, పాలిహిల్, లోఖండ్‌వాలా, వెర్సోవా, అంధేరి, జోగేశ్వరి, బాంద్రా, దాదర్లలో 5000కి పైగా భారీ , చిన్న కణాలు, టిడిడి సైట్‌లను ఇతర ప్రాంతాలలో మోహరించింది, కంపెనీ కూడా కొత్త డిల్లీ ఎన్‌సిఆర్ ప్రాంతంలో 4,000 కంటే ఎక్కువ భారీ మిమో, చిన్న కణాలు, టిడిడి సైట్‌లను మోహరించింది.
ట్రాయ్ సమాచారం ప్రకారం, మార్చి 2019 నాటికి దేశవ్యాప్తంగా వోడాఫోన్ ఐడియా వైర్‌లెస్ వినియోగదారుల సంఖ్య 39 కోట్లుగా ఉంది. చండీగర్, లుధియానా, అమృత్సర్, జలంధర్, పాటియాలా, బతిండా, మోగా, హోషియార్పూర్ వంటి నగరాల్లో వోడాఫోన్ ఐడియా కస్టమర్ల కోసం 4జి సేవలను మెరుగుపరిచినట్లు పంజాబ్లో నెట్‌వర్క్ మెరుగుపరచిన ఒక ప్రకటన ద్వారా తెలిపింది. రాజస్థాన్ జైపూర్, జోధ్పూర్, బికానెర్, కోటా, అజ్మీర్, ఉదయపూర్ కూడా ఈ జాబితాలో ఉన్నాయి .
వోడాఫోన్ ఐడియా ఉత్తరప్రదేశ్, రాజస్థాన్, కర్ణాటక, మిగతా బెంగాల్ లోని వృత్తాలలో "టర్బో నెట్" 4జి సేవలను ప్రారంభించింది. టర్బోనెట్ 4జి, దాని రేడియో నెట్‌వర్క్ ఉమ్మడి అమలుమ రింత పెంచడానికి డైనమిక్ స్పెక్ట్రమ్ రీ-ఫార్మింగ్ , స్పెక్ట్రమ్ రీ-ఫార్మింగ్, ఎం-మిమో, ఎల్ 900, టిడిడి ,స్మాల్ సెల్స్ వంటి సాంకేతికతలలో అందుబాటులో ఉంది అని చెప్పవచ్చు.
మార్చి 2019 నాటికి, వోడాఫోన్ ఐడియా లిమిటెడ్ తన నెట్‌వర్క్ కన్సాలిడేషన్‌ను వినియోగదారులు ఎదుర్కొంటున్న నెట్‌వర్క్ సమస్యలను ప్రధాన సర్కిల్‌లలో సులభతరం చేసినట్టు ప్రకటించింది ,దాని 4జి కవరేజీని కూడా పెంచుతుంది. నెట్‌వర్క్ కన్సాలిడేషన్ యొక్క ప్రకటనలు క్రింద ఇవ్వబడ్డాయి
ముంబై, పూణే, గుర్గావ్, హైదరాబాద్, బెంగళూరు, చెన్నై, విజయవాడ మొదలగు భారతీయ ప్రధాన నగరాల్లో స్థిర తీగల బ్రాడ్‌బ్యాండ్, వాయిప్ సేవలను యు బ్రాడ్‌బ్యాండ్ ద్వారా అందిస్తోంది.
ఐడియా గతంలో స్పైస్ టెలికామ్‌గా పనిచేస్తున్న స్పైస్ కమ్యూనికేషన్స్ లిమిటెడ్‌ను 2,700 కోట్ల రూపాయలకు కొనుగోలు చేసింది.
2007 ఆగష్టు 9 న అప్పటి ఇస్రో ఛైర్మన్ జి. మాధవన్ నాయర్, మానవ అంతరిక్ష యాత్ర కార్యక్రమ రూపకల్పనను ఏజెన్సీ "తీవ్రంగా పరిశీలిస్తోందని" సూచించాడు. కొత్త అంతరిక్ష నౌక టెక్నాలజీల అభివృద్ధిపై ఇస్రో ఒక సంవత్సరంలోనే నివేదిస్తుందని కూడా ఆయన సూచించాడు. ఇద్దరు వ్యోమగాములను భూ నిమ్న కక్ష్యలోకి తీసుకువెళ్ళడానికి పూర్తి స్వయంప్రతిపత్తి గల కక్ష్యా వాహన అభివృద్ధి కొన్ని నెలల తరువాత ప్రభుత్వం ₹ 95 కోట్లు కేటాయించినప్పుడు ప్రారంభమైంది 2007 - 2008 లలో ప్రాజెక్టు సన్నాహకాల కోసం ఈ నిధులను కేటాయించింది. మానవ అంతరిక్ష యాత్రకు ₹ 12,400 కోట్లు, ఏడు సంవత్సరాలూ కావాలి. 2007–2012 కాలానికి ఈ కార్యక్రమం కోసం ₹ 5,000 కోట్లు అవసరమౌతాయని ప్రణాళికా సంఘం అంచనా వేసింది 2009 ఫిబ్రవరిలో, భారత ప్రభుత్వం మానవ అంతరిక్ష యాత్ర కార్యక్రమానికి అనుమతి ఇచ్చింది, కానీ దీనికి పూర్తిగా నిధులు సమకూర్చడంలో గాని, సమకూర్చే షెడ్యూలును సృష్టించడంలో గానీ అది విఫలమైంది.
2018 ఆగష్టులో గగన్‌యాన్ ను ప్రకటించే ముందు, మానవ అంతరిక్ష యాత్ర ఇస్రో ప్రాధాన్యాల్లో లేదు. అయితే దీనికి అవసరమైన శక్తి సామర్ధ్యాలు చాలావరకు ఇస్రో సాధించింది. ఈ యాత్రకు అవసరమైన సాంకేతిక పరిజ్ఞానాన్ని చాలావరకు ఇస్రో అప్పటికే అభివృద్ధి చేసింది. క్రూ మాడ్యూల్ వాతావరణ పునఃప్రవేశ ప్రయోగం జరిపింది. అత్యవసర పరిస్థితుల్లో యాత్రను నిలిపేసే ప్యాడ్ అబార్ట్ టెస్ట్‌ను చేసింది. ఈ ప్రాజెక్టుకు రూ. 10,000 కోట్ల లోపు ఖర్చౌతుంది. 2021 డిసెంబరులో జరప తలపెట్టిన ముగ్గురు వ్యోమగాముల, 7 రోజుల తొట్టతొలి యాత్రకు భారత ప్రభుత్వం మరో 10,000 కోట్లను 2018 డిసెంబరులో మంజూరు చేసింది.
2018 ఆగష్టు నాటికి ఉన్న సమాచారం ప్రకారం, ఇస్రో తన గగన్‌యాన్‌ను జియోసింక్రోనస్ శాటిలైట్ లాంచ్ వెహికల్ ఎమ్‌కె పైన ప్రయోగించాలని యోచిస్తోంది. పైకి లేచిన 16 నిమిషాల తరువాత, రాకెట్ కక్ష్యా వాహనాన్ని 300 - 400 కి.మీ. కక్ష్యలోకి ప్రవేశపెడుతుంది. గుజరాత్ తీరానికి దగ్గరలో అరేబియా సముద్రంలో ఈ వాహనం నీటిపై దిగుతుంది. 2019 మే నాటికి సిబ్బంది మాడ్యూల్ రూపకల్పన పూర్తయింది. మానవ సహిత అంతరిక్ష ప్రయాణాన్ని నిర్వహించడానికి ముందు రెండుసార్లు మానవులు లేకుండా యాత్రలు జరిపి వ్యోమనౌక పనితీరును ధ్రువీకరించుకుంటారు.
2009 వసంతకాలంలో వ్యోమగాముల శిక్షణ కోసం సిబ్బంది క్యాప్సూల్ యొక్క పూర్తి స్థాయి నమూనను తయారు చేసి సతీష్ ధావన్ అంతరిక్ష కేంద్రానికి, వ్యోమగాముల శిక్షణ కోసం అప్పగించారు. ఇందుకోసం 200 మంది భారతీయ వైమానిక దళ పైలట్లను ఎంపిక చేయనున్నారు. అభ్యర్థులు ఇస్రో ప్రశ్నపత్రాన్ని పూర్తి చేయవలసి ఉంటుంది. ఆ తరువాత వారు శారీరక, మానసిక విశ్లేషణలకు లోనవుతారు. 200 మంది దరఖాస్తుదారులలో 4 గురుమాత్రమే మొదటి యాత్రకు ఎంపికౌతారు. ఇద్దరు యాత్ర చెయ్యగా, మిగతా ఇద్దరు రిజర్వుగా ఉంటారు.
2016 అక్టోబర్ 7 న, విక్రమ్ సారాభాయ్ స్పేస్ సెంటర్ డైరెక్టరైన కె. శివన్, ప్యాడ్ అబార్ట్ టెస్ట్ అని పిలిచే క్లిష్టమైన పరీక్ష నిర్వహించడానికి ఇస్రో సన్నద్ధమవుతోందని, ఈ పరీక్షలో అత్యవసర పరిస్థితిలో సిబ్బంది మాడ్యూల్ ఎంత వేగంగా, ఎంత సమర్థవంతంగా నౌక నుండి విడి పోతుందో పరీక్షిస్తామనీ తెలిపాడు. ఈ పరీక్ష 2018 జూలై 5 న శ్రీహరికోటలోని సతీష్ ధావన్ అంతరిక్ష కేంద్రంలో విజయవంతంగా జరిగాయి. క్రూ ఎస్కేప్ సిస్టమ్ టెక్నాలజీకి అర్హత సాధించిన పరీక్షల శ్రేణిలో ఇది మొదటిది.
వ్యోమగాములకు శిక్షణ ఇవ్వడానికి బెంగుళూరులో మానవ అంతరిక్ష యాత్ర కేంద్రాన్ని ఏర్పాటు చేస్తున్నట్లు ఇస్రో చైర్మన్ కె. శివన్ 2019 జనవరిలో ప్రకటించాడు. వ్యోమగాములను వ్యోమనాట్స్ అని పిలుస్తామని కూడా అతను ప్రకటించాడు. . ₹ 1,000 కోట్ల ఈ కేంద్రం, ఆత్మ రక్షణ, రికవరీల్లోను, శూన్య గురుత్వంలో పనిచెయ్యడంలోను, రేడియేషన్ వాతావరణాన్ని పర్యవేక్షించడంలోనూ వ్యోమగాములకు శిక్షణ ఇస్తుంది.
ముగ్గురు వ్యోమగాములతో కూడిన సిబ్బందిని భూ నిమ్న కక్ష్యలోకి తీసుకువెళ్ళి, కొన్ని కక్ష్యల నుండి రెండు రోజుల వరకు అంతరిక్షంలో ఉంచి, తిరిగి సురక్షితంగా భూమికి తీసుకు వచ్చే గగన్‌యాన్ అని పిలిచే 3.7-టన్నుల బరువు గల నౌకను తయారుచేయడం ఈ కార్యక్రమపు మొదటి దశ. మొట్టమొదటి యాత్ర 2021 డిసెంబరులోజరపాలని తలపెట్టారు. ఈ నౌక, తన విస్తరిత రూపంలో ఏడు రోజుల పాటు యాత్ర చెయ్యడంతో పాటు, అంతరిక్ష కేంద్రంతో రెందెవూ చెయ్యడం, డాకింగు చెయ్యడం వంటివి చెయ్యగలదు.
భారత మానవ అంతరిక్షయాత్ర కార్యక్రమాన్ని భారతీయ అంతరిక్ష పరిశోధనా సంస్థ 2007 లో రూపొందించింది. భూ నిమ్న కక్ష్య లోకి మానవులతో కూడిన కక్ష్యా వాహనాన్ని పంపించే సాంకేతికను అభివృద్ధి చెయ్యడం ఈ కార్యక్రమ ఉద్దేశం. గగన్‌యాన్ అనే అంతరిక్ష నౌకను జిఎస్‌ఎల్‌వి మార్క్ -3 రాకెట్టు ద్వారా ప్రయోగించే తొట్టతొలి యాత్రను 2021 డిసెంబరులో చెయ్యాలని ఇస్రో తలపెట్టింది.
షెడ్యూల్ ప్రకారం పూర్తయితే, సోవియట్ యూనియన్ / రష్యా, అమెరికా, చైనాల తరువాత స్వతంత్రంగా మానవ అంతరిక్ష యాత్రను నిర్వహించిన నాల్గవ దేశంగా భారత్ అవతరిస్తుంది. మానవ అంతరిక్ష యాత్రలను నిర్వహించిన తరువాత, వాటికి కొనసాగింపుగా ఒక అంతరిక్ష కేంద్రాన్ని ఏర్పాటు చేసే కార్యక్రమాన్ని చేపట్టాలని ఇస్రో భావిస్తోంది. చంద్రుడిపైకి మానవ యాత్రను కూడా చేపట్టే అవకాశం కూడా లేకపోలేదు.
ఏదైనా రవాణా వ్యవస్థ మానవులను సురక్షితంగా రవాణా చేయగలదో లేదో మానవ-రేటింగ్ అంచనా వేస్తుంది. - యొక్క మానవ రేటింగ్‌ను ధృవీకరించడానికి ఇస్రో 2 యాత్రలను చేస్తుంది. ఈ కార్యక్రమంలో భాగంగా ప్రస్తుతమున్న ప్రయోగ సౌకర్యాలను మానవ ప్రయోగాలను నిర్వహించడానికి తగినట్లుగా మెరుగు పరుస్తారు.
వ్యోమగాములకు అంతరిక్ష ఆహారం తయారీలో డిఫెన్స్ ఫుడ్ రీసెర్చ్ లాబొరేటరీ పనిచేసింది. వ్యోమగాములు ధరించే జి-సూట్ మీద పరీక్షలు నిర్వహిస్తోంది. కేజీ, ష్యూర్ సేఫ్టీ ప్రైవేట్ లిమిటెడ్ తయారు చేసిన 13 కిలోల 'అడ్వాన్స్‌డ్ క్రూ ఎస్కేప్ సూట్' అనే నమూనాను పరీక్షించి, దాని పనితీరును ధృవీకరించుకున్నారు.
తరువాతి దశలో, చిన్న ఆవాసాన్ని అభివృద్ధి చేసి, ఏకబిగిన 30-40 రోజుల పాటు అంతరిక్షంలో ఉండేలా అభివృద్ధి చేస్తారు. ఈ అనుభవాల సాయంతో కార్యక్రమాన్ని మరింత అభివృద్ధి చేసి, అంతరిక్ష కేంద్రం అభివృద్ధి వైపు అడుగులు వేస్తారు.
జీవనాధార వ్యవస్థల పరీక్షల కోసం భారతదేశం జంతువులను ఉపయోగించదు; మానవులను పోలి ఉండే రోబోట్లను ఉపయోగిస్తుంది. ఇస్రో తన సిబ్బంది తప్పించుకునే వ్యవస్థ కోసం 99.8% కంటే ఎక్కువ విశ్వసనీయతను లక్ష్యంగా పెట్టుకుంది.
తప్పించుకునే వ్యవస్థలో భాగంగా కొత్త జామెట్రీ ఉంటుంది. పారాచూట్ విస్తరణ పైన, కొత్త ఆర్కిటెక్చరు పైనా కూడా పనులు జరుగుతున్నాయి.
బెంగళూరు, దేవలహళ్ళి వద్ద గల కెంపెగౌడ అంతర్జాతీయ విమానాశ్రయానికి సమీపం లోని 140 ఎకరాల స్థలంలో ఈ కేంద్రాన్ని ఏర్పాటు చేస్తారు.
కన్వరాజవంశం మొదటి పాలకుడు వాసుదేవుడు. ఆయన గోత్రం పేరు రాజవంశానికి పేరుగా పెట్టబడింది. ఆయన తరువాత ఆయన కుమారుడు భూమిమిత్ర అధికారపీఠం అధిష్ఠించాడు. భూమిమిత్ర చిత్రంతో ముద్రించబడిన నాణేలు పాంచాల రాజ్యప్రాంతంలో కనుగొనబడ్డాయి. "కన్వస్య" చిత్రాలతో ముద్రించబడిన రాగి నాణేలు విదిషా, అలాగే వత్స రాజ్యంలోని కౌశంబిలో కూడా కనుగొనబడ్డాయి. భూమిమిత్ర పద్నాలుగు సంవత్సరాలు పరిపాలించాడు. తరువాత ఆయన కుమారుడు నారాయణ వారసత్వంగా రాజ్యపాలన చేసాడు. నారాయణ పన్నెండు సంవత్సరాలు పరిపాలించాడు. తరువాత ఆయన కుమారుడు సుషర్మాను కన్వరాజవంశం చివరి రాజుగా రాజ్యపాలన చేసాడు.
క్రీస్తుపూర్వం 75 లో షుంగా రాజవంశం యొక్క చివరి పాలకుడు దేవభూతిని పడగొట్టి ఆయన మంత్రి వాసుదేవుడు కన్వ రాజవంశాన్ని స్థాపించాడు. కన్వ పాలకుడు శుంగ రాజవంశం రాజులను వారి పూర్వ సామ్రాజ్యంలోని ఒక మూలలో గుప్తంగా పాలన కొనసాగించడానికి అనుమతించాడు. నలుగురు కన్వా పాలకులు ఉన్నారు. పురాణాల ఆధారంగా వారి రాజవంశానికి శాతవాహనులు ముగింపు పలికారు.
కన్వా రాజవంశం మగధ లో పాలించినట్లు పురాణ సాహిత్యం సూచించినప్పటికీ వారి నాణేలు ప్రధానంగా మధ్య భారతదేశంలోని విదీష, పరిసరాలలో కనిపిస్తాయి.
కన్వా రాజవంశం ఒక రాజవంశం. ఇది తూర్పు, మధ్య భారతదేశంలోని కొన్ని ప్రాంతాలలో శుంగ రాజవంశం స్థానాన్ని భర్తీ చేసింది. ఇది క్రీ.పూ 75 నుండి క్రీ.పూ 30 వరకు పరిపాలించింది.
ఈ విధంగా కౌండిన్యుడు తన భార్య అయిన మాయాకన్యతో దీర్ఘకాలము సంసార సుఖములు అనుభవించి, తన కుమారులందరు దివ్యజ్ఞాన సంపన్నులు, సంతానవంతులు అయునందుకు ఎంతగానో ఆనందపడుతూ ఎటువసంటి చింతా లేనివాడై ఆనందంగా తపస్సుకు పోవడానికి నిశ్చయించుకుని తన జ్యేష్టుడైన కౌండిల్యుని పిలిచి – “నాయనా! నా ఆశీర్వాద బలంతో నీ సంతతి వారంతా కౌండిల్య గోత్రీకులై ఈ భూమి ఉన్నంత కాలం వారి సంతతి ఉంటుంది అని దీవించి” మిగిలిన కుమారుల వద్ద భార్య వద్ద అనుమతి పొంది శివుని గూర్చి తపస్సు చేయడానికి హిమాలయాలకు వెళ్ళిపోయాడు. అక్కడొక దివ్యస్థలాన్ని ఎంచుకుని ఈశ్వరుని కోసం ఘోర తపస్సు చేయడం ఆరంభించాడు. ఈ విధంగా అనేక దివ్య వర్షాలు గడిచాయి. అప్పుడు అతని తపస్సుకు మెచ్చిన పరమేశ్వరుడు ప్రత్యక్షమై – “నాయనా! కౌండిన్య! నిన్ను భూలోకమునకు పంపిన పని నెరవేరింది. నీవు నా అంశమున జన్మించావు కనుక నీ కీర్తి ఈ భూమ్మీద శాశ్వతంగా ఉండేలా అనుగ్రహించాను. ఇక నుండి నీ వంశం ఈ లోకంలో ఆ చంద్ర తారార్కము ప్రఖ్యాతి గాంచగలదు. నీ తపస్సుకు మెచ్చి నీకు శాశ్వత బ్రహ్మలోక సౌఖ్యం కలిగేలా చేస్తున్నాను” అని వరమిచ్చి శివుడు అంతర్ధానమయ్యాడు. పరమేశ్వర సాక్షాత్కరంతో పులకితుడైన కౌండిన్యుడు పరమేశ్వరుని-
పూర్వమొకప్పుడు పరమేశ్వరుడు కైలాసంలో ప్రమథ గణములతో కూడి తృప్తిగా సురాపానము చేసి సంతోషముగా వున్న సమయంలో శివ భకులలో అగ్రగణ్యుడైన నందీశ్వరుడు శివునకు నమస్కరించి – “మహాదేవా! దివ్య పురుషుడైన కౌండిన్య వంశీయులగు దేవగౌడుల వంశక్రమాన్ని తెలుము” అని ప్రార్థించాడు. దానికి అంగీకరించిన పరమశివుడు – “వత్సా! కౌండిన్య కుమారుడై దేవగౌడుడని ప్రఖ్యాతి గావించిన కౌండిల్యునకు – స్ఫురద్రూపి లకు నారాయణగౌడు అనువాడు జన్మించాడు. వానికి తన్వి అనే భార్యయందు – “ఉద్దాలక” అనువాడును, అతనికి తేజ ప్రభ అను ఆమెకి – “శౌణకర్ణి” అనువాడును, అతనికి శ్రౌత ధవ్యుడును, ఇతనికి గౌరవగ్రీవుడును, ఇతనికి వాగై రజితుడనువాడును, యీ వాగై రజితునకు ఆహుతి అని కన్యయందు అరణ్యుడను వాడు, యితనికి వామరధ్యుడును, యితనికి గోపనాశ్యుడనువాడు, ఈ గోపనాశ్యునకు కళ్యాణి అనే ధర్మపత్ని యందు పరమధర్మస్వరుపుడు, సత్యసంధుడైన గోపాలుడను వాడు జన్మించాడు. ఇతడే గోపాల గౌడుడను ప్రసిద్ధ నామంతో విలసిల్లి విదేహ, కోసల, కాశీరాజ్యాలను పాలించాడు. వీరు భూలోకంలో గౌడ వంశానికి చెందిన గోత్రకారులయ్యారని పరమేశ్వరుడు నందీశ్వరునకు చెప్పాడు.
బ్రహ్మజ్ఞాన సంపన్నుడు, శివ పూజా దురంధరుదు, సత్యవాడి తపోధనుడైన సుమంతుడను వానికి “ప్రదేవ” అనే భార్యయందు “మాయాకన్య” అనె కుమార్తె పుట్టింది. ఆ కన్య క్రమంగా స్త్రీగా మారి పూర్ణ యౌవ్వనవతి కాగా సుమంతుడు వరుణి అన్వేషణ ప్రారంభించాలని అనుకున్నాడు. అంతలో కౌండిన్యుడు తన తండ్రి అయిన అత్రిమహర్షి ఆజ్ఞానుసారం వివాహం చేసుకోవడం కోసం సుమంతుని వద్దకు వచ్చాడు. సుమంతుడు తన దివ్య దృష్ఠితో కౌండిన్యుని వృత్తాంతం తెలుసుకుని మిక్కిలి సంతోషించి తన కన్యను చూపించి వివాహం ఆడుమని కోరాడు. సమాన రూప లావణ్య వయస్సుతో శోభిల్లుతున్న ఆ యువతీ యువకులు పరస్పరం దర్శించుకుని వివాహానికి అంగీకరించారు. అప్పుడు సుమంతుడు పరమానంద భరితుడై తన భందు వర్గాన్ని సువాసినులైన ముని పత్నులని రప్పించి మాయాకన్యని కౌండిన్యునికి ఇచ్చి మహావైభవంగా వివాహం చేశాడు. చిరకాలమా అన్యోన్య దంపతులు సంసార సుఖములు అనుభవించగా తేజోవంతులు, దివ్యజ్ఞాన సంపన్నులైన కౌండిల్య, ఆయుధర్ముడు, వామాక్షుడు, దేవాశ్రయుడను నలుగురు పుత్రులు జన్మించారు. వీరే కౌండిన్య గోత్రోద్భవులైన దేవగౌడలు.
కౌండిన్యుడు ఒక గొప్ప వేద పండితుడు. ఇతను వశిష్టుడి వంశంలో జన్మించినవాడు. ఇతని పేరు మీద గోత్రం పుట్టింది. కౌండిన్య గోత్రోద్భవులు ఇప్పుడు చెప్పబడుతున్న గౌడులు, వీరు నిజానికి వైదిక బ్రాహ్మణులు వీరికి ఉపనయన సంస్కారాలు ఉండేవి. ఇప్పటికి కూడా ఉత్తరభారతావనిలో గౌడ సారస్వత బ్రాహ్మణులుగా పిలువబడుతారు. వీరు చరిత్రలో గల కొన్ని అనివార్య కారణాల వలన వీరు దక్షిణాదికి వలస వెళ్లి వారి బ్రాహ్మణత్వాన్ని విడిచి కొందరు, విడువక కొందరు ద్రావిడ బ్రాహ్మణులుగా ఉన్నారు. బ్రాహ్మణత్వాన్ని విడిచిన వారు తెలంగాణా, ఆంధ్రా ప్రాంతాల్లో ఈత తాటి కల్లు తీసే పనిలో ఉన్నారు. అది కూడా వారి చరిత్రే అని చెప్పాలి. క్షీర సాగర మథనంలో బయలు వెడలిన అమృతమే ఈ కల్లు . ఇప్పుడు కొందరు ఉపనయనముల గావించి పౌరోహిత్యాన్ని ఆచరిస్తున్నారు.
కౌండిన్య మహర్షి గౌడ కుల మూలపురుషుడు. కౌండిన్యుల వారి వారసులు గౌడులు. వీరికి ఉపనయన సంస్కారాలు ఉంటాయి. గౌడ సారస్వత బ్రాహ్మణులు. వీరు వేద పారంగతులు ధైర్య సాహసులై
కొంటకాలము సా.శ.12వ శతాబ్దము నుండి చాళుక్య చక్రవర్తుల ఆధీనంలో దక్షిణ భారతదేశంలోని ముఖ్య ప్రాంతాలను పాలించారు. వారిలో చెప్పుకోదగిన వారు సుమారు 1650 వ సంవత్సరములో సర్ఢార్ సర్వాయి పాపన్న గౌడ్ గోల్కోండ ఖిల్లాని పరిపాలించాడు తెలంగాణముఖ్య ప్రాంతాలను పాలించారు, కన్నడ దేశాన్ని పాలించిన కెంపె గౌడ ఈయన 1513-1569 మధ్య కాలంలో జీవించాడు. భారతదేశంలో ప్రముఖ నగరమైన బెంగుళూరు ఈయన స్థాపించినదే. కెంపె గౌడ వంశీకులు 18వ శతాబ్దము వరకు కర్ణాటక, ఆంధ్రప్రదేశ్ ముఖ్య ప్రాంతాలను పాలించాడు.
ఈ పై శ్లోకం ద్వారా, ఉత్తర భారతదేశం, ఉత్తర వింధ్య పర్వతాలుకు చెందిన వారిని పాంచ గౌడ బ్రాహ్మణులు గా, దక్షిణ వింధ్య పర్వతాలు చెందిన వారిని పాంచ ద్రావిడ బ్రాహ్మణులు గా భావించారు. అయితే, ఈ శ్లోకం మాత్రం కల్హణ లోని రాజతరంగిణికి సంబందిచినది, ఇది 11 వ శతాబ్దం లో రచించిన, కూర్చింది.
అనువాదం: కర్ణాటక , తైలంగ/తెలఁగ , ద్రావిడ , మహారాష్ట్ర, గుజరాత్ అను ఐదు దక్షిణాది లు ఉన్నారు. అలాగే సారస్వత, కన్యాకుబ్జము, గవుడ, ఉత్కళ్ , మైథిలి అను ఐదు ఉత్తరాది లు ఉన్నారు. ఈ వర్గీకరణ రాజతరంగిణి యొక్క కల్హణలో లేదా దానికి ముందువి ఉన్న కొన్ని శాసనాలలో జరుగుతుంది.
అత్రిగోత్రము కౌండిన్య గోత్రము కౌండిల్య గోత్రము ఆయుధామ గోత్రము హూమాక్ష గోత్రము దేవాశ్రయ గోత్రము. ఈ గోత్రీకుల వారంతా శివదీక్షాపరాయణులు, శివ పూజా దురంధరులై దేవగౌడులని, శివ గౌడులని ఆకాలమున పిలువబడేవారు. వీరు తమ అద్భుత తపఃశ్శక్తి తోను, గౌడ మంత్ర ప్రభావం తోనూ, కల్ప వృక్షముల నుండి అమృత సిద్ధ రసములను కల్పించి దేవలోక వాసులయున గరుడ, గంధర్వ, యక్ష, సిద్ధ, నాగ, కిన్నర, కింపురుషాదులకు ఇచ్చి వారి ప్రశంసలకు పాత్రులు అవుతుండేవారు. దేవతలు ఆ అమృత సిద్ధ రసములను తాగి వాటి ప్రభవముతో బ్రహ్మజ్ఞాన సంపన్నులై విలసిల్లిరి.
తండ్రి ఆజ్ఞను శిరసావహించిన కౌండిన్యుడు భూలోకానికి వచ్చి రోగాగ్రస్తులై పడి వున్న మానవుల రోగాల్ని పోగొట్టడానికి ఆరోగ్యాన్నిచ్చే అనేక దివ్య మూలికలని, నయనానందకరములైన అనేకానేక లతాపుష్పాదులను సృష్ఠించి, గౌడ మంత్ర ప్రభావంతో మధుర రసాలిచ్చే కల్ప వృక్షాలనబడే ఈత, తాడి, కొబ్బరి మొదలగు ఫల వృక్షాల్ని కల్పించి వాటి సాయంతోను, అలాగే ధాన్యాదులను సృష్ఠించి దేవలోక భూలోక వాసులకి ఆహారాలను సమకూర్చి రక్షించాడు. సా.శ. 357 లో థాయిలాండులో ప్రాంతీయంగా వాడబడు సంస్కృత భాషలో శ్రీకౌండిన్య చరిత్ర వ్రాయబడింది.
కుమారులు యుక్త వయస్కులైన తరువాత కౌండిల్యునకి – సత్యపాంధుని పుత్రిక అయిన స్ఫురద్రూపితోనూ, ఆయుధర్మునకు విమలాదేవితోను, వామాక్షునకు – నిర్మలాదేవి తోనూ, దేవాశ్రయునకు – కుశలాదేవి తోనూ వివాహాలు జరిపించాడు.తరువాత వీరు నలుగురు నాలుగు గోత్ర నామములతో వ్యవహరింపబడ్డారు. వీరు కూడా అమోఘ తపశ్శక్తి సంపన్నులై తమ మహిమలతో కల్పవృక్షములైన తాటి, ఈత, కొబ్బరిచెట్ల నుండి అమృత సిద్ధ రసములని సృష్ఠించి దేవ మానవులకిచ్చి వారి మన్నన లందుచుండెడివారు.
1980 ప్రారంభంలో భారతదేశం క్లోజ్డ్ ఎకానమీగా ఉండి, ఆర్థిక వృద్ధి కూడా ఆగిపోయిన సమయంలో, మల్టీ నేషనల్ సంస్థలో లభించిన లాభదాయకమైన ఉద్యోగాన్ని తిరస్కరించి కోటక్, తానే స్వయంగా వ్యాపారాన్ని ప్రారంభించాలని నిర్ణయించుకున్నాడు. తరువాతి సంవత్సరాల్లో, అతను తన వ్యాపారాన్ని ఆర్థిక సేవల లోని వివిధ రంగాలలోకి విస్తరించాడు. బిల్ డిస్కౌంటింగ్, స్టాక్ బ్రోకింగ్, ఇన్వెస్ట్మెంట్ బ్యాంకింగ్, కార్ ఫైనాన్స్, లైఫ్ ఇన్సూరెన్స్, మ్యూచువల్ ఫండ్ రంగాల్లోకి ప్రవేశించి ఆధిపత్యాన్ని నెలకొల్పాడు. 22 మార్చి 2003 న, భారత కార్పొరేట్ చరిత్రలో కోటక్ మహీంద్రా ఫైనాన్స్ లిమిటెడ్, రిజర్వ్ బ్యాంక్ ఆఫ్ ఇండియా నుండి బ్యాంకింగ్ లైసెన్స్ పొందిన మొట్టమొదటి సంస్థగా అవతరించింది.
ఎంబీఏ పూర్తి చేసిన తరువాత ఆయన కోటక్ క్యాపిటల్ మేనేజ్‌మెంట్ ఫైనాన్స్ లిమిటెడ్‌ను ప్రారంభించాడు . కుటుంబం, స్నేహితుల నుండి అరువు తెచ్చుకున్న $ 80,000 కంటే తక్కువ మూలధనం నుండి, 19 బిలియన్ డాలర్ల ఆస్తులతో బిల్-డిస్కౌంట్ స్టార్ట్-అప్‌ను ఆర్థిక సేవల సమ్మేళనంగా మార్చాడు. ఇది భారతదేశంలో 1250 కి పైగా శాఖలతో, మార్కెట్ క్యాపిటలైజేషన్ పరంగా చూస్తే రెండవ అతిపెద్ద షెడ్యూల్ వాణిజ్య బ్యాంకు.
2014 లో, కోటక్ తన సంపదను దాదాపు రెట్టింపు చేశాడు, 2014 నవంబరులో 2.4 బిలియన్ డాలర్ల వ్యయంతో ప్రత్యర్థి ఐఎన్జి వైశ్యా బ్యాంక్ (కొంత వరకు డచ్ ఫైనాన్షియల్ సర్వీసెస్ గ్రూప్ ఐఎన్జి యాజమాన్యంలో ఉంది) తో ఒప్పందాన్ని కుదుర్చుకున్న తరువాత కోటక్ మహీంద్రా బ్యాంక్ షేర్ల విలువ ఒకే సారి గరిష్టాన్ని తాకింది.
కోటక్ ఒక ఉన్నత మధ్యతరగతి గుజరాతీ ఉమ్మడి-కుటుంబంలో పెరిగాడు. ఒకే ఇంట్లో ఒకే వంటగదితో 60 మంది జీవించేవారు. ఈ కుటుంబం మొదట పత్తి వ్యాపారంలో ఉండేది. అతను దీనిని "పనిలో పెట్టుబడిదారీ వాదం, ఇంట్లో సామ్యవాదం " అని అన్నాడు.
గణితంలో తన ప్రతిభ అతని కెరీర్ ఎంపికను ప్రభావితం చేసింది. సిడెన్హామ్ కళాశాల నుండి బ్యాచిలర్ డిగ్రీ ని సంపాదించి, 1982 లో జమ్నాలాల్ బజాజ్ ఇన్స్టిట్యూట్ ఆఫ్ మేనేజ్మెంట్ స్టడీస్ నుండి మేనేజ్మెంట్ స్టడీస్ లో పోస్ట్ గ్రాడ్యుయేట్ డిగ్రీని పూర్తి చేశాడు.
2015లో, కోటక్ సాధారణ భీమా వ్యాపారంలోకి ప్రవేశించారు. టెలికాం దిగ్గజం సునీల్ మిట్టల్ కు చెందిన భారతి ఎయిర్‌టెల్‌తో తో చిన్న పేమెంట్స్ బ్యాంక్ ప్రారంభించారు.
అతనికి రెండు కాలక్షేపాలు ఉండేవి ఒకటి క్రికెట్ మరొకటి సితార్ వాయించడం. 2014 లో ఎన్‌డిటివికి ఇచ్చిన ఒక ఇంటర్వ్యూలో సితార్‌ను వాయించడం మానేసానని తెలిపాడు.
ఉదయ్ కోటక్ ఒక భారతీయ బిలియనీర్ బ్యాంకర్. ఆయన కోటక్ మహింద్రా బ్యాంక్ ఎగ్జిక్యూటివ్ వైస్ చైర్మన్, మేనేజింగ్ డైరెక్టర్.
2020 జనవరి లో, బిబిసి కరోనావైరస్ గురించిన తప్పుడు సమాచారం మీద ఒక కథనాన్ని ప్రచురించింది, 2020 జనవరి 24 న ది వాషింగ్టన్ టైమ్స్ నుండి వచ్చిన రెండు కథనాలను ఉహున్ ఇన్స్టిట్యూట్ ఆఫ్ వైరాలజీ లోని ఒక చైనీస్ జీవ ఆయుధాల కార్యక్రమంలో వైరస్ భాగమని పేర్కొంది.ఈ సంస్థ జీవ ఆయుధాల పరిశోధనకు ఎందుకు సరిపోదని, చాలా దేశాల జీవ ఆయుధాలను ఫలించనివిగా వదిలివేసిందని, వైరస్ జన్యుపరంగా ఇంజనీరింగ్ చేయబడిందని తెలపటానికి ఎటువంటి ఆధారాలు లేవనివివరించిన వాషింగ్టన్ పోస్ట్, యుఎస్ నిపుణులను ఉటంకిస్తూ కుట్ర సిద్ధాంతాన్ని బహిర్గతం చేస్తూ ఒక కథనాన్ని ప్రచురించింది.
ఫిబ్రవరి చివరిలో, అమెజాన్, కరోన వైరస్ నుండి నయం చేయడం లేదా రక్షించగలిగినదని చెప్పుకునే 1,000,000 ఉత్పత్తులను తొలగించింది, వేల సంఖ్యలో ఎక్కువ ధర కలిగిన ఆరోగ్య ఉత్పత్తుల జాబితా లను తన వెబ్ సైట్ నుండి తొలగించింది.
అమెరికాలోని న్యూజెర్సీలో పోలీసులు నేరస్థులు ప్రజల తలుపులు తట్టి, సిడిసికి చెందినవారని చెప్పుకునే సంఘటనలను నివేదించారు. కరోనావైరస్ నుండి ప్రజలకు అవగాహన కల్పించడం, రక్షించడం అనే ముసుగులో వారు ఎక్కువ ధరల్లో లేదా ఇతర కుంభకోణాల ద్వారా ఉత్పత్తులను విక్రయించడానికి, ప్రజల నుండి ప్రజలకు రక్షణ కల్పించడం కోసం ఈ ప్రయత్నం చేస్తారు.కారోనావైరస్ నుండి ప్రజలకు అవగాహన కల్పించడం, రక్షించడం అనే ముసుగులో స్కామ్ బాధితులవుతారు.జాన్స్ హాప్కిన్స్ విశ్వవిద్యాలయం కరోనావైరస్ మ్యాప్‌కు వెళ్లడానికి ఉద్దేశించిన లింక్‌లు, కానీ బదులుగా మాల్వేర్లను వ్యాప్తి చేసే నకిలీ సైట్‌కు వెళ్లడం ఇంటర్నెట్‌లో పుకారు అవుతోంది.
సైబర్ సెక్యూరిటీ చెక్ పాయింట్, అటాచ్ మెంట్ లు కలిగి ఉన్న కరోనోవిరస్-థీమ్ ఇమెయిల్స్ ముసుగులో తెలియకుండానే కంప్యూటర్ వైరస్ను ఇన్స్టాల్ చేయటానికి బాధితులను ఆకర్షించడానికి ఫిషింగ్ దాడులలో పెద్ద పెరుగుదల వున్నదని తెలిపినది. వారు అసలైన ". "కు బదులుగా "-. " వంటి నకిలీ డొమైన్ లు ఉపయోగిస్తారు, లేదా అసలు డొమైన్‌ను కూడా స్పూఫ్ చేస్తారు కాబట్టి ఇది వాస్తవంగా కనిపిస్తుంది. 4,000 పైగా కరోనేవిరస్ సంబంధిత డొమైన్లు నమోదయ్యాయి.
డైలీ మెయిల్, సహా కొన్ని ప్రసార మాధ్యమాలు, అలాగే వ్యక్తులు ఒక యువ చైనీస్ మహిళ గబ్బిలాంన్ని తినడం చూపించి, వుహాన్‌లో చిత్రీకరించినట్లు తప్పుగా సూచించే వీడియోను ప్రసారం చేయడం ద్వారా తప్పుడు సమాచారాన్ని వ్యాప్తి చేశారు.విస్తృతంగా చలామణీలోకి వచ్చిన ఈ వీడియోలో ద్వీప దేశమైన పలావులో గబ్బిలంసూప్ తినడం అనే చైనా ట్రావెల్ వ్లాగర్ వాంగ్ మెన్గ్యూన్ యొక్క సంబంధం లేని ఫుటేజ్ ఉంది అది 2016 లో చిత్రీకరించింది.
కరోనా వైరస్ వ్యాధి 2019 ప్రారంభ వ్యాప్తి తరువాత, వ్యాధి మూలం, స్థాయి, అనేక ఇతర అంశాలకు సంబంధించి ఆన్‌లైన్‌లో దురాలోచన సిద్ధాంతాలు, తప్పుడు సమాచారం వెలువడ్డాయి. వివిధ సోషల్ మీడియా పోస్టులలో ఈ వైరస్ పేటెంట్ కలిగిన వ్యాక్సిన్ తో కూడిన బయో ఆయుధం
ఒక జనాభా నియంత్రణ పథకం, గూఢచారి ఆపరేషన్. అంటూ పేర్కొన్నారు. తప్పుడు సమాచారాన్ని ప్రజలకు నివేదించాలనే ఆలోచన తప్పుడు సమాచారం.
చల్లటి వాతావరణం, మంచు వల్ల కొత్త కరోవిరస్ ను చంపలేం. చల్లని వాతావరణం కొత్త కరోనావైరస్ లేదా ఇతర వ్యాధులను చంపగలదని నమ్మడానికి ఎటువంటి కారణం లేదు బాహ్య ఉష్ణోగ్రత లేదా వాతావరణంతో సంబంధం లేకుండా సాధారణ మానవ శరీర ఉష్ణోగ్రత 36.5 నుండి 37 వరకు ఉంటుంది.
ఇప్పటివరకు లభించిన ఆధారాల నుంచి కోవిడ్-19 వైరస్ ను వేడి, తేమ వాతావరణం ఉన్న ప్రాంతాలతో సహా అన్ని ప్రాంతాల్లోనూ వ్యాప్తి చెందుతుంది.
సూర్యుడికి ఎండ 25 సి డిగ్రీల కంటే ఎక్కువ ఉష్ణోగ్రత ఉంటే కూడా కరోనా వైరన్ వ్యాపిస్తుంది. వాతావరణం ఎంత ఎండగా, వేడిగా ఉన్నా కోవిడ్-19 రావటానికి అవకాశం ఉంది. వేడి వాతావరణం ఉన్న దేశాలలో కోవిడ్-19 కేసులు నమోదయ్యాయి.
5 జి మొబైల్ నెట్‌వర్క్‌లు -19 ను వ్యాప్తి చేయవు .రేడియో తరంగాలు / మొబైల్ నెట్‌వర్క్‌లలో వైరస్లు ప్రయాణించలేవు. 5 జి మొబైల్ నెట్‌వర్క్‌లు లేని చాలా దేశాలలో కోవిడ్ -19 వ్యాప్తి చెందుతోంది.
నేరస్థులు తమను తాము ప్రతినిధులుగా చెప్పుకొంటూ ఇమెయిల్ లేదా ఫోన్ ద్వారా బాధితుల నుండి వ్యక్తిగత సమాచారం కోరుతూ తమని తాము తప్పుగా సూచించేనేర కుంభకోణాల గురించి హెచ్చరించింది.
దగ్గు లేదా అసౌకర్యం లేకుండా శ్వాసను 10 సెకండ్లు లేదా అంతకంటే ఎక్కువ సేపు పట్టుకోవడం ద్వారా, కరోనీవైరస్ వ్యాధి లేదా ఏదైనా ఇతర ఊపిరితిత్తుల వ్యాధి నుంచి విముక్తి పొందలేరు.
మద్యం తాగడం -19 నుండి మిమ్మల్ని రక్షించదు, ప్రమాదకరమైనది ఇంకా తరచుగా లేదా అధికంగా మద్యం సేవించడం వల్ల మీ ఆరోగ్య సమస్యల ప్రమాదం పెరుగుతుంది.
గృహోపకరణాలు- రోజువారీ గృహ వస్తువులైన పండ్లు, కూరగాయలు, బెడ్‌షీట్లు, దిండు కవర్లు మొదలైనవి వైరస్ బారిన పడేవి కావు, కాని వాటిని శుభ్రంగా ఉంచడం ఇంకా మంచిది. పండ్లు, కూరగాయలు రోజువారీ వినియోగం కోసం కాబట్టి వాటిని వాడటానికి ముందు ప్రతిరోజూ కడగడం చాలా ముఖ్యం.
ప్లాస్టిక్ - వైరస్ ప్లాస్టిక్ ఉపరితలాలపై సుమారు 2-3 రోజులు కొనసాగే అవకాశం ఉంది. కిరాణా దుకాణాల్లోని పాల కంటైనర్లు, ప్లాస్టిక్ సీసాలు, చిప్స్, నామ్‌కీన్ రేపర్లు వంటి వస్తువులను తరచూ ప్రజలు తాకుతారు, ఇది వైరస్‌కు గురవుతుంది.
స్టెయిన్లెస్ స్టీల్ - మీ వంటగది పాత్రలు, రోజువారీ తినే కత్తులు, ఎలక్ట్రానిక్ ఉపకరణాలు వాటిలో స్టెయిన్లెస్ స్టీల్ కలిగి ఉంటాయి. వైరస్ అటువంటి ఉపరితలాలపై 2-3 రోజులు ఉంటుంది.
సెల్యులాయిడ్ యొక్క రూపం రంగు లేదా రంగులేని పారదర్శక లేదా అపారదర్శక రేకులు, మృదువైన ,సౌకర్యవంతమైనది. నీటిలో కరగనివి, బెంజీన్, టోలున్, ఇథనాల్, అసిటోన్, ఇథైల్ అసిటేట్లలో కరిగేవి. ఇది గొప్ప తన్యత బలం, నీటి నిరోధకత, చమురు నిరోధకత, ఆమ్ల నిరోధకతను కలిగి ఉంటుంది. సెల్యులాయిడ్ నైట్రేట్ కలిగి ఉన్నందున , దాని నైట్రోసెల్యులోజ్ గన్‌పౌడర్ తయారీకి ప్రాథమిక ముడి పదార్థం, కాబట్టి దీనికి పెద్ద ప్రతికూలత ఉంది, అనగా, అగ్ని, అధిక వేడిలో కాల్చడం సులభం. దీర్ఘకాలిక నిల్వ క్రమంగా సెల్యులాయిడ్‌ను వేడి చేస్తుంది, వేడి బయటకు వెళ్ళే మార్గం లేకపోతే ఆకస్మిక దహన జరుగుతుంది.దీనిలో రంగు చాలా తేలికగా కలిసిపోతుంది . వేడిచేసిన సెల్యులాయిడ్‌ను ద్రవత్వం ద్వారా అచ్చు వేయవచ్చు. చల్లబడినప్పుడు, అది గట్టిపడిన పారదర్శక ద్రవ్యరాశి అవుతుంది. ఇది చాలా తక్కువ ఉష్ణోగ్రత వద్ద పెళుసుగా ఉంటుంది.సెల్యులోజ్‌ను నైట్రేట్ చేయడం చాలా ప్రమాదకర ప్రక్రియ, దీని వలన ఫ్యాక్టరీ పేలుళ్లు కూడా సంభవిస్తాయి. ప్రమాదకర పేలుళ్ల తర్వాత చాలా పాశ్చాత్య సెల్యులాయిడ్ కర్మాగారాలు మూసివేయబడ్డాయి .
19 వ శతాబ్దంలో , యునైటెడ్ స్టేట్స్ లో సెల్యులాయిడ్ బాగా ప్రాచుర్యం పొందింది. ఆ సమయంలో బిలియర్డ్స్ దంతాలతో తయారు చేయబడ్డాయి, చాలా సొగసైనవిగా కనిపించాయి . కానీ ఆ సమయంలో, ఆఫ్రికన్ ఏనుగుల సంఖ్య తగ్గుతూ వచ్చింది, యునైటెడ్ స్టేట్స్ బిలియర్డ్స్ తయారు చేయడానికి దంతాలను పొందలేకపోయింది.ఆ సమయంలో సెల్యులాయిడ్ ఆ కొరతను తీర్చినది. 1950 లలో ఎసిటేట్ చిత్రాలకు విస్తృతంగా వెళ్ళడానికి ముందు చాలా చలనచిత్రములు ఫోటోగ్రఫీ చిత్రాలు సెల్యులాయిడ్తో తయారు చేయబడ్డాయి. వేడి చలనచిత్ర-ప్రొజెక్టర్ పుంజం ముందు 150 సెంటీగ్రేట్ డిగ్రీల కంటే ఎక్కువ ఉష్ణోగ్రతకు గురైనప్పుడు ఇది స్వయంగా పేలిపోతుంది కాబట్టి ఇది అధిక ధియేటర్ ప్రమాదాలకు ఇది కారణంగా వుండేది. 1950 వరకు 35 మి.మీ థియేట్రికల్ ప్రొడక్షన్స్ కొరకు సెల్యులాయిడ్ ఫిల్మ్ ప్రామాణికంగా ఉన్నది. ఫిల్మ్ రీళ్లల్లో ఉపయోగించే సెల్యులాయిడ్ జీవితకాలం వందేండ్లే అయినప్పటికీ పెరిగిన సాంకేతికత పరిస్థితుల్లో వాల్టుల్లో ఉంచగలిగి తే సెల్యులాయిడ్ జీవితకాలాన్ని పెంచవచ్చు
పద్మ విభూషణ్ పురస్కారం: ఇది భాతరదేశ రెండవ అత్యున్నత పౌర పురస్కారం. ఈ పురస్కారం పతకం రూపంలో వుంటుంది, దీనిపై దేవనాగరి లిపిలో "పద్మ" "విభూషణ్"లు వ్రాయబడి వుంటాయి. 2020 సంవత్సరం వరకు 314 మందికి ఈ పురస్కారం అందజేయబడింది.
పద్మభూషణ్ పురస్కారం: ఇది భాతరదేశ మూడవ అత్యున్నత పౌర పురస్కారం. ఈ పురస్కారం పతకం రూపంలో వుంటుంది, దీనిపై దేవనాగరి లిపిలో "పద్మ" "భూషణ్"లు వ్రాయబడి వుంటాయి. 2020 సంవత్సరం వరకు 1270 మందికి ఈ పురస్కారం అందజేయబడింది.
పద్మశ్రీ పురస్కారం: ఇది భారతదేశ నాల్గవ అత్యున్నత పౌర పురస్కారం. ఈ పురస్కారం పతకం రూపంలో వుంటుంది, దీనిపై దేవనాగరి లిపిలో "పద్మ" "శ్రీ"లు వ్రాయబడి వుంటాయి. 2020 సంవత్సరం వరకు 3005 మందికి ఈ పురస్కారం అందజేయబడింది.